Ammar ibn Jasir
Ammar ibn Jasir (arapski: عمار ابن ياسر; umro u julu 657.) bio je Muhammedov ashab i komandant u ranim muslimanskim osvajanjima. Njegovi roditelji, Sumejja i Jasir ibn Amir, bili su prvi šehidi Ummeta. Ammar je prešao na islam na poziv Ebu-Bekra i bio je među muhadžirima. Nakon seobe u Medinu (hidžre), učestvovao je u izgradnji Poslanikove džamije i borio se u većini muslimanskih ekspedicija. Borio se pod halifom Ebu-Bekrom i u muslimanskom osvajanju Perzije pod Omerom. Ammar je služio kao guverner Kufe pod Omerom. Nakon Osmanovog ubistva, Ammar je postao vjerni pristalica halife Alije i poginuo je boreći se na Alijinoj strani u bici na Siffinu.